കടവുകള് കാത്തിരിക്കുന്നു ഫൈബര് വള്ളങ്ങളുടെ വരവിനായി പടിഞ്ഞാറെ കല്ലട : പഞ്ചായത്തിലെ ദൂരം കൂടിയ സര്ക്കാര് കടത്തു കടവുകളില് യന്ത്രവത്കൃത ഫൈബര് വള്ളങ്ങള് വേണമെന്ന് നാട്ടുകാര്. യാത്രക്കാരെ കൂടാതെ ഇരുചക്രവാഹനങ്ങള്ക്കൂടി കയറ്റി ഇറക്കാന് ഉപകരിക്കുന്ന വള്ളങ്ങളാണ് ആവശ്യം. ഒരു ഫൈബര് വള്ളത്തില് നാല് ഇരുചക്രവാഹനങ്ങള്ക്കും 15 യാത്രക്കാര്ക്കും ഒരേസമയം യാത്ര ചെയ്യാനാവും. ഏകദേശം 100 മീറ്റര് ദൂരം സഞ്ചരിക്കാന് കടത്ത് വെള്ളങ്ങള് 10 മിനിറ്റിലധികം സമയം എടുക്കുമ്ബോള് ഫൈബര് വള്ളങ്ങള്ക്ക് വെറും ഒരു മിനിറ്റ് മതിയാകും. നിര്മ്മാണച്ചെലവ് 1,25,000 രൂപ ഒരു ഫൈബര് വള്ളത്തിന് ഏകദേശം 1,25,000 രൂപയോളം നിര്മ്മാണച്ചെലവുണ്ട്. കൂടാതെ 6 കുതിരശക്തിയുള്ള ഒരു എന്ജിന് ഒരു ലക്ഷം രൂപയോളം വിലയും വരും. കൂടാതെ ഒരു മണിക്കൂര് പ്രവര്ത്തിപ്പിക്കുന്നതിന് രണ്ട് ലിറ്റര് പെട്രോളും ഒരു ജീവനക്കാരനും മതിയാകും.അറ്റകുറ്റപ്പണികള് കുറവാണ്. പുതിയ എന്ജിന് ഒരു വര്ഷത്തെ ഗ്യാരണ്ടിയും കമ്ബനി നല്കുന്നുണ്ട്. തുഴയെറിച്ചില് പ്രയാസം കടത്തു വള്ളങ്ങളില് ജീവനക്കാര് മുളകൊണ്ടുള്ള കഴുക്കോലായിരുന്നു തുഴയായി ഉപയോഗിച്ചിരുന്നത്. കല്ലടയാറിന്റെ ആഴം ക്രമാതീതമായി വര്ദ്ധിച്ചതോടെ കഴ കൊണ്ടുള്ള വള്ളം ഊന്നല് പ്രയാസമായി. ഇപ്പോള് പങ്കായമാണ് ഇവര് തുഴച്ചിലിനായി ഉപയോഗിക്കുന്നത് . അത് കാരണം യാത്രക്കാര്ക്ക് മറുകരയില് എത്താന് വളരെയധികം സമയം വേണ്ടിവരുന്നു. പൊരിവെയിലത്തും മഴയത്തുമുള്ള ജീവനക്കാരുടെ വള്ളം തുഴച്ചിലിന് ഒരു പരിഹാരം എന്ന നിലയിലാണ് ഫൈബര് വള്ളത്തെക്കുറിച്ച് ആളുകള് ചിന്തിച്ചു തുടങ്ങിയത്. കടത്തു വള്ളങ്ങള് യന്ത്രവത്കൃതമായാല് യാത്രക്കാര്ക്ക് വളരെയേറെ പ്രയോജനമാകും. കടത്തു കടവുകളില് യാത്രക്കാര്ക്ക് വിശ്രമിക്കുവാനായി വെയിറ്റിംഗ് ഷെഡ് നിര്മ്മിക്കണം. കടവുകളില് ലൈറ്റുകള് സ്ഥാപിക്കണം.കൂടാതെ കടത്തുവള്ളങ്ങളില് ജീവന് രക്ഷാ ഉപകരണങ്ങള് കരുതണം. എസ് .ജയസേനന് , തെക്കേ തറയില് പടിഞ്ഞാറേകല്ലട കടത്തു വള്ളങ്ങള് യന്ത്രവത്ക്കരിച്ചാല് വിനോദ സഞ്ചാരികള്ക്ക് ടൂറിസം വില്ലേജായ മണ്ട്രോത്തുരുത്തി ലേക്കുള്ളയാത്രാസമയം വളരെയധികം ലാഭിക്കുവാന് കഴിയും. എസ് സുധീഷ് തോട്ടത്തില് വീട് പെരുങ്ങാലം മണ്റോത്തുരുത്ത്.